प्रदेश ने ठंड के साथ ओढ़ी कोहरे की चादर
कई जगह पारा छह डिग्री से नीचे
चूरू1.7
आबू 3
भीलवाड़ा 3.9
बारां 4.0
पिलानी 4.7
गंगानगर 5.1
जयपुर 5.2
उदयपुर 5.2
(न्यूनतम पारा डिग्री में)
अलनीनो का पड़ेगा असर
^अलनीनोका प्रभाव बना हुआ है, समुद्रों में गर्मी भी है। ऐसे में तापमान में अचानक बदलाव रहा है। यही कारण है कि इस बार सर्दी बहुत ज्यादा नहीं पड़ेगी या तापमान की गिरावट ज्यादा लंबी नहीं रहेगी। -ए.के. श्रीवास्तव, निदेशक, मौसम केंद्र जयपुर
{फतेहपुर राज्य में पिछले कई दिनों से सबसे ठंडा स्थान बना हुआ है। हालांकि, शनिवार को यहां पारा माइनस से बाहर निकल 0.2 डिग्री दर्ज किया गया। शेखावाटी में दिन के पारे में तीन रात के तापमान में दो डिग्री तक बढ़ोतरी रही।
{माउंट आबू में तेज सर्दी का असर बना हुआ है। पाली, जालोर और सिरोही में तेज हवाओं के चलते लोग कंपकंपाते रहे। यहां दिनभर धूप खिली, इसके बावजूद सर्द हवाओं से जनजीवन प्रभावित रहा।
{भीलवाड़ा में दूसरे दिन न्यूनतम पारा 3.9 डिग्री सेल्सियस पर कायम रहा। यहां सर्दी का काफी असर रहा।
{बारां में तेज सर्दी से मौसम में गलन का असर बढ़ गया है। शनिवार को न्यूनतम तापमान एक डिग्री लुढ़ककर चार डिग्री रह गया। सर्द हवा चलने से लोगों की मुश्किलें बढ़ी रही। तेज सर्दी के कारण बीमार लोग अस्पताल पहुंच रहे हैं।
वेदर रिपोर्टर|जयपुर/जोधपुर
प्रदेशमें शनिवार को रात के तापमान में हल्की बढ़ोतरी दर्ज की गई, लेकिन लगातार सर्द हवाओं से प्रदेश कांप रहा है। कई शहरों में पारा अब भी पांच डिग्री से नीचे बना हुआ है। इस कारण कई जगह कोहरा छाया रहा। पाला पड़ने की आशंका भी जताई जा रही है। फतेहपुर राज्य में सबसे ठंडा रहा। यहां पारा 0.2 डिग्री रिकॉर्ड किया गया।
वहीं चूरू में न्यूनतम तापमान 1.7 डिग्री रिकॉर्ड किया गया। राज्य के कई हिस्सों में अभी भी न्यूनतम तापमान छह डिग्री से नीचे बना हुआ है। जोधपुर में शनिवार को दिन का तापमान 2.9 डिग्री बढ़कर 27.2 और न्यूनतम पारा भी 3.2 डिग्री बढ़कर 9.6 डिग्री दर्ज किया गया।
अगले48 घंटों में मिलेगी राहत
मौसमविशेषज्ञों के अनुसार अगले 48 घंटों में रात के तापमान में बढ़ोतरी होगी, जबकि दिन का तापमान स्थिर रहेगा। कहीं-कहीं दिन के तापमान में भी मामूली बढ़ोतरी हो सकती है। तापमान के उतार-चढ़ाव से सुबह के समय कोहरा पड़ सकता है।
सूर्यनगरी में सूरज गुम
जोधपुर | सूर्यनगरीमें पुलिस लाइन रोड पर सुबह देर तक कोहरा छाया रहा।
awa_Deva bho_Deva kas_Deva mai_Deva bho_Deva mai_Deva kas_Deva bho_Deva mai_Deva mai_Deva bho_Deva hin_Deva hin_Deva hin_Deva hin_Deva hin_Deva hin_Deva mai_Deva hin_Deva hin_Deva hin_Deva hin_Deva hin_Deva hin_Deva